标题：733年
中国纪年
733年，唐玄宗至道大圣大明孝皇帝开元二十一年
历史大事
诏大门艺发兵讨大武艺，无功
勃海大武艺去秋寇登州，杀唐刺史，开元二十一（七三三）唐遣武艺之弟门艺往幽州征兵以讨之。兼令太仆员外卿金思兰（即新罗王金兴光之侍子，在唐受官）回新罗发兵以攻武艺南境。不料大雪丈余，山路阻隘，士卒死亡过半，无功而还。武艺恨其弟门艺不已，密遣人刺门艺于洛阳天津桥南，门艺手格之，得不死。玄宗怒，命河南府搜捕贼党，尽杀之。
金城公主请唐与吐蕃立分界碑，许之
先是每逢唐使入吐蕃境，沿途皆盛陈甲兵及骑马，以夸其精锐，以示其警惕。于是开元二十一年，金城公主有立碑之请。又明年乃遣将军李佺于赤岭互市之地分界立碑。此为以后绝吐蕃和亲，仆赤岭碑张本。
裴光庭卒
光庭（六七六至七三三）字连城，河东人，行俭子。开元二十一年（七三三）三月卒于侍中任。太常博士孙琬拟谥曰：“光庭用循资格，失劝奖之道，请谥曰克。”其子稹诉之，玄宗赐谥忠献。
韩休为相，天下必肥
裴光庭卒，玄宗问萧嵩谁可以代光庭，嵩与右散骑常侍王仲丘善，将荐之。丘闻固让尚书右丞韩休，嵩言休于玄宗，于是开元二十一年（七三三）三月十六日，以韩休为黄门侍郎同平章事。休为人峭直，不干荣利，及为相，甚允时望。始，萧嵩以休恬和，谓其易制，故引之。及与共事，休守正不阿，嵩渐恶之。宋璟叹曰：“不意韩休乃能如是！”玄宗或后宫宴乐及后苑游猎，偶有过度，辄谓左右曰：“韩休知否?”言终，谏疏已至。玄宗尝临镜默然不乐，左右曰：“韩休为相，陛下殊瘦于旧，何不逐之?”玄宗叹曰；“吾貌虽瘦，天下必肥。萧嵩奏事常顺旨，既退，吾寝不安；韩休常力争，既退，吾寝乃安。吾用韩休，为社稷耳，非为身也。”
玄宗不以私宠而挠法
有供奉侏儒（矮人）名黄瓤，性警黠，玄宗常凭之以行，谓之。肉几”，宠赐甚厚。一日瓤晚入，玄宗怪之，问何故，对曰：“臣方入宫，路逢捕盗官与臣争道，臣掀之坠马，故晚入。”因下阶叩头。玄宗曰：“只要是外面无奏章告发你，你就不必担心。”过了一会，京兆府有奏告发，玄宗立即叱瓤出，交给执法部门杖死。
郭英杰击契丹，全军战死
开元二十一年（七三三）春，契丹可突干邀突厥又来抄掠，幽州节度使薛楚玉（讷弟）遣副总管郭英杰及副将吴克勤、邬知义、罗守忠等率精骑万人，并领降奚之众追击之。军至渝关（今山海关附近）、都山（今河北省青龙县西北）之下，可突干领突厥兵以拒唐军。降奚之众遂怀二心，散走自保，于是唐军大败，知义、守忠率麾下遁归，英杰、克勤殁于阵。余众六千人犹力战不已，虏以英杰首示之，竟不降，尽为虏所杀。
循资用人，其弊难革
朝廷惩裴光庭“循资”之弊，另于开元二十一年（七三三）六月下制曰：“自今选人有才业操行，委吏部临时擢用（意谓才德之士可不按年资，随时擢用）。流外奏用，不复引过门下（较流内尤宽）。”虽有此制，而有司以“循资格”于己方便，犹遵行不改。是时官自三师（太师、太傅、太保）以下凡一万七千六百八十六员，吏自佐史以上凡五万七千四百一十六员，而入仕途径甚多，不可胜纪。
裴耀卿请行新漕仓法，以解关中粮困
开元二十一年（七三三）关中久雨，谷贵，玄宗将循例幸东都，召京兆尹裴耀卿谋之。耀卿曰：“关中乃本朝帝业所兴，不可能迁都他往，但地狭谷少，故皇上不得不往东都就粮。以前太宗、高宗时，所需禄米不多，每年由东都运来一、二十万石，足够供给，皇上也不必东、西奔走。现在官禄增多，需粮更广，运数倍增，仍不能供给。臣以为如果能将司农所征之粮，集中于东都；然后由东都转运到关中，只要关中经常保持数年之储，就不担心水灾、旱灾了。”于是耀卿建议，说：“由于吴人（唐朝仰赖南粮北运）不习惯在黄河漕运，粮食运到河边，便久停不再前运。臣请在河口（汴河入黄河处）置一大仓（即武牢仓），使吴船至彼卸粮自去，然后由官家雇船载入河、洛。河、洛至关中，水运难点在三门（即今三门峡）。请在三门东，西各置一仓（东为集津仓，西名盐仓），作为中转仓，水险则止，水通则行。如欲其速行，还可另辟山路，车运而过。粮食到了河、谓之滨，则汉、隋时代的旧仓可以修复利用，再向前运，更不困难了。”玄宗深以为然。
萧嵩、韩休并罢相
韩休屡与萧嵩争论于玄宗之前，面折嵩短，玄宗颇不悦。嵩因乞休致。玄宗曰：“朕未厌卿，何故急于求去?”对曰：“臣蒙厚恩，待罪宰相，富贵已极。趁陛下还未厌臣，使臣得从容引退；若已厌臣，臣性命都难保，怎能自己作主?”说罢，流下眼泪，玄宗为之动容，说：“卿且退，让朕想一想。”开元二十一年（七三三）十月二十四日，嵩罢为左丞相（即左仆射，不参政），休罢为工部尚书（不平章事）。而以京兆尹裴耀卿为黄门侍郎，前中书侍郎张九龄（时居母丧）起复为中书侍郎，二人并同平章事。计韩休为相仅八个月。
分天下为十五道，各置采访使
开元二十一年（七三三）分天下为十五道（即十五监察区），各道置采访使。十五道及采访使驻所为：（一）京畿（西京长安）（二）都畿（东都洛阳）（三）关内（以京官领）（四）河南（汴州）（五）河东（蒲州）（六）河北（魏州）（七）陇右（鄯州）（八）山南东道（襄州）（九）山南西道（梁州）（十）淮南（扬州）（十一）江南东道（苏州）（十二）江南西道（洪州、南昌）（十三）黔中（黔州，今四川彭水）（十四）剑南（益州、成都）（十五）岭南（广州）采访使均以“六条”检察非法，两畿以御史中丞领之，余皆选贤刺史领之。非中丞、刺史官有迁免，则采访使无废更。采访使如变革旧章，先须报可；自余听便宜从事，先行后闻。按：唐代所置道、州、县至此完成。“道”非行政区，故采访使非行政首长。唐行政区划仅州（府、郡）、县两级，“道”的数目（由十道十二、十三、十四至十五）有多有少，道的辖区有分有合，然州、县区划不因之而变。至于都护府、都督府、节度使、元帅、总管等等，虽各有辖区，亦由州、县组合而来。
李元纮卒
元纮字大纲，万年人。初仕雍州司户参军，太平公主与民争碾皑，元纮判还之民。开元间以中书侍郎同平章事，务检束，抑奔竞，幸进者惮之。开元二十一年卒，谥文忠。
《资治通鉴》记载
玄宗至道大圣大明孝皇帝中之上开元二十一年（癸酉，公元七三三年） 
春，正月，乙巳，祔肃明皇后于太庙，毁仪坤庙。 
丁巳，上幸骊山温泉。 
上遣大门艺诣幽州发兵，以讨勃海王武艺；庚申，命太仆员外卿金思兰使于新罗，发兵击其南鄙。会大雪丈馀，山路阻隘，士卒死者过半，无功而还。武艺怨门艺不已，密遣客刺门艺于天津桥南，不死；上命河南搜捕贼党，尽杀之。 
二月，丁酉，金城公主请立碑于赤岭以分唐与吐蕃之境；许之。 
三月，乙巳，侍中裴光庭薨。太常博士孙琬议：“光庭用循资格，失劝奖之道，请谥曰克。”其子稹讼之，上赐谥忠献。 
上问萧嵩可以代光庭者。嵩与右散骑常侍王丘善，将荐之；丘闻之，固让于右丞韩休。嵩言休于上。甲寅，以休为黄门侍郎、同平章事。 
休为人峭直，不干荣利；及为相，甚允时望。始，嵩以休恬和，谓其易制，故引之。及与共事，休守正不阿，嵩渐恶之。宋璟叹曰：“不意韩休乃能如是！”上或宫中宴乐及后苑游猎，小有过差，辄谓左右曰：“韩休知否？”言终，谏疏已至。上尝临镜默然不乐，左右曰：“韩休为相，陛下殊瘦于旧，何不逐之！”上叹曰：“吾貌虽瘦，天下必肥。萧嵩奏事常顺指，既退，吾寝不安。韩休常力争，既退，吾寝乃安。吾用韩休，为社稷耳，非为身也。” 
有供奉侏儒名黄，性警黠。上常凭之以行，谓之“肉几”，宠赐甚厚。一日晚入，上怪之。对曰：“臣向入宫，道逢捕盗官与臣争道，臣掀之坠马，故晚。”因下阶叩头。上曰：“但使外无章奏，汝亦无忧。”有顷，京兆奏其状。上即叱出，付有司杖杀之。 
闰月，癸酉，幽州道副总管郭英杰与契丹战于都山，败死。时节度使薛楚玉遣英杰将精骑一万及降奚击契丹，屯于榆关之外。可突干引突厥之众来合战，奚持两端，散走保险；唐兵不利，英杰战死。馀众六千馀人犹力战不已，虏以英杰首示之，竟不降，尽为虏所杀。楚玉，讷之弟也。 
夏，六月，癸亥，制：“自今选人有才业操行，委吏部临时擢用；流外奏用不复引过门下。”虽有此制，而有司以循资格便于己，犹踵行之。是时，官自三师以下一万七千六百八十六员，吏自佐史以上五万七千四百一十六员，而入仕之涂甚多，不可胜纪。 
秋，七月，乙丑朔，日有食之。 
九月，壬午，立皇子沔为信王，泚为义王，漼为陈王，澄为丰王，潓为恒王，漎为梁王，滔为汴王。关中久雨谷贵，上将幸东都，召京兆尹裴耀卿谋之，对曰：“关中帝业所兴，当百代不易；但以地狭谷少，故乘舆时幸东都以宽之。臣闻贞观、永徽之际，禄廪不多，岁漕关东一二十万石，足以周赡，乘舆得以安居。今用度浸广，运数倍于前，犹不能给，故使陛下数冒寒暑以恤西人。今若使司农租米悉输东都，自都转漕，稍实关中，苟关中有数年之储，则不忧水旱矣。且吴人不习河漕，所在停留，日月既久，遂生隐盗。臣请于河口置仓，使吴船至彼即输米而去，官自雇载分入河、洛。又于三门东西各置一仓，至者贮纳，水险则止，水通则下，或开山路，车运而过，则无复留滞，省费巨万矣。河、渭之滨，皆有汉、隋旧仓，葺之非难也。”上深然其言。 
冬，十月，庚戌，上幸骊山温泉；己未，还宫。 
戊子，左丞相宋璟致仕，归东都。 
韩休数与萧嵩争论于上前，面折嵩短，上颇不悦。嵩因乞骸骨，上曰：“朕未厌卿，卿何为遽去！”对曰：“臣蒙厚恩，待罪宰相，富贵已极，及陛下未厌臣，故臣得从容引去；君已厌臣，臣首领且不保，安能自遂！”因泣下。上为之动容，曰：“卿且归，朕徐思之。”丁巳，嵩罢为左丞相，休罢为工部尚书。以京兆尹裴耀卿为黄门侍郎，前中书侍郎张九龄时居母丧，起复中书侍郎，并同平章事。 
是岁，分天下为京畿、都畿、关内、河南、河东、河北、陇右、山南东道、山南西道、剑南、淮南、江南东道、江南四道、黔中、岭南，凡十五道，各置采访使，以六条检察非法；两畿以中丞领之，馀皆择贤刺史领之。非官有迁免，则使无废更。惟变革旧章，乃须报可；自馀听便宜从事，先行后闻。 
太府卿杨崇礼，政道之子也，在太府二十馀年，前后为太府者莫能及。时承平日久，财货山积，尝经杨卿者，无不精美；每岁句驳省便，出钱数百万缗。是岁，以户部尚书致仕，年九十馀矣。上问宰相：“崇礼诸子，谁能继其父者？”对曰：“崇礼三子，慎馀、慎矜、慎名，皆廉勤有才，而慎矜为优。”上乃擢慎矜自汝阳令为监察御史，知太府出纳，慎名摄监察御史，知含嘉仓出给，亦皆称职；上甚悦之。慎矜奏诸州所输布帛有渍污穿破者，皆下本州征折估钱，转市轻货，征调始繁矣。